— 10 — 



monsieur Jehan, espécialment je ledit Anthoinne de l'aucto- 

 ritei, loux, licence, consentement et voluntei (Judit monsieur 

 Jehan, mon sieur et père, à moy donnez en tant comme 

 besoing est, et que je ledit Jehan, seigneur d'Oiseillart, ay 

 donnez à mondit filz présent et acceptant pour faire louher, 

 stipuler, passer et promettre toutes et singulaires les choses cy 

 après escriptes et devisées, faisons savoir à tous ceulx quilz 

 varront et orront ces présentes lettres : 



Que comme aucuns des habitans dudit Oiseillart, c'est assa- 

 voir ceulx demeurans et quilz demoirent ou fort bourg dudit 

 Oisellart (*) , fuissent et soient frans et de franche condicion 

 sens main-morte , méant certainne somme d'argent et autres 

 servitutes à nous dénuées chascum an perpétuelment par lesdiz 

 habitans dudit bourg; et les autres habitans dudit Oisellart, 

 demourans hors dudit bourg, soient noz hommes de main- 

 morte et serve condiecion, taillables deux fois l'an à voluntei, 

 et aussi corvéables et de plusours autres servitutes chargiez et 

 obligiez à nous comme seigneurs dudit Oisellart; et desquels 

 habitans, tant dudit bourg comme des autres demourans hors 

 d'icelli bourg, pluseurs d'ieeulx s'en soient départis, alez et 

 diffuis ledit lieu, tant pour les sommes d'argent à nous comme 

 dessus par eulx dehuees, censés, tailles, prises, quises et autres 

 servitutes à nous comme dessus par eulx dehuees chascum 

 an, comme pour la malvaise aisance dudit lieu qu'est troupt 

 hault , auquel lieu chascum an , pour la plus grant partie du 

 temps , espécialment en estez , pour occasion de la saiche- 

 resse d'estez, l'on ne puet semer ne havoir aiguë , tant pour 

 la nécessitez desdiz habitans comme pour leurs bestes , ençois 

 convient de nécessitez audit temps d'estez aler querre l'aiguë 

 par lesdiz habitans es fontainnes etautres lieux lointains dudit 

 Oiseillart. qu'est chose moult penable, difficille et de grant 

 travail pour lesdiz habitans ; et tellement que pour occasion des 



(*) Oiseby (Mans avium) a eu ces diverses formes françaises de son nom : 

 Oiseïer, Oiseillart, Oiselet, avant d'arriver à l'orlographe actuelle. 



